གཞན་ལ་བྱམས་བརྩེའི་བསམ་བློ་བཅངས་པ་ཡིན་ན་གཞན་རྣམས་སོ་སོའི་ཆ་ཤས་ལྟ་བུ་ཞིག་ཏུ་འགྱུར་ཐུབ་ཅིང་དེའི་ཐོག་ནས་ང་ཚོ་ཞེས་པའི་ཚོར་བ་དེ་ཡོང་ཐུབ།དེ་འདྲ་ཞིག་བྱུང་ཚེ་གཞན་གྱིས་གནོད་པ་བྱ་ངེས་སྙམ་པའི་ཞེད་སྣང་ཡོང་དོན་མེད།ང་ཚོ་དང་ཁོང་ཚོ་ཞེས་པའི་དབྱེ་འབྱེད་ཀྱི་བསམ་བློ་ཤུགས་ཆེན་པོ་བཏང་སྟེ་ང་ཚོ་ཞེས་པ་དེ་གལ་ཆེན་པོ་དང་རྒྱ་ཆེན་པོ་ཞིག་ཏུ་བལྟས་ཚེ་ཁོང་ཚོས་ང་ལ་གནོད་པ་བྱ་མི་ཡོང་ངམ་བསམ་པའི་ཞེད་སྣང་ཤུགས་ཆེན་པོ་སླེབས་ངེས་རེད།བསམ་བློའི་ནང་རང་བཞིན་གྱིས་བློ་བདེ་པོ་དང་བག་ཕེབས་པོ།གཡས་གཡོན་གང་ལ་བལྟས་ཀྱང་སོ་སོའི་གྲོགས་པོ་ཡིན་བསམ་པའི་བསམ་བློ་བཅངས་ཚེ་སེམས་ནང་ཞེད་སྣང་ཡོང་དོན་མེད།གཡས་གཡོན་དང་རྒྱབ་མདུན་ཀུན་ལ་དོགས་པ་བྱས་ཚེ་སེམས་སུ་ཞེད་སྣང་བསླེབ་ངེས་ཡིན།བྱམས་བརྩེར་བརྟེན་ནས་བསམ་བློའི་ནང་ཁྱད་པར་ཆེན་པོ་ཡོང་བཞིན་ཡོད།